केंद्रीय मंत्री गिरिराज सिंह समेत 33 लोगों के खिलाफ बिहार के दानापुर पुलिस स्टेशन में एफआईआर दर्ज की गई है। सभी के खिलाफ जमीन धोखाधड़ी और जाति सूचक जैसे शब्दों का इस्तेमाल कर अपशब्द कहने के आरोप में यह एफआईआर दर्ज कराई गई है। बुधवार (7 फरवरी, 2018) को पटना व्यवहार न्यायालय के आदेश पर दानापुर थाने में (कांड संख्या 54/2018) मामला दर्ज किया गया है। दरअसल दानापुर निवासी राम नारायण ने एससी-एसटी विशेष अदालत में याचिका दाखिल की थी, जिसमें कहा गया कि 33 लोगों ने उनकी दो एकड़ 56 डिसमिल जमीन फर्जी कागज के आधार पर खरीदी और बेची है। अभियुक्तों में केंद्रीय मंत्री गिरीराज सिंह का नाम 25वें नंबर पर बताया जाता है। राम नायारण ने पिछले साल जुलाई में याचिका दाखिल की थी। शिकायतकर्ता ने आरोपियों से अपनी जान का खतरा भी बताया है।